49. schôdza NR SR - 14.deň - B. popoludní
Dátum: 2026-05-05
Poslanec: Malatinec, Roman 
Druh vystúpenia: Vystúpenie

V prvom rade, pán Mego, pán kolega Pročko, už som vás viackrát vyzval, aby ste mi v pléne Národnej rady vykali. Tak prosím. Druhá vec cez vašich kolegov. A všetkým, aj koaličným, aj opozičným, že ste prišli na to stretnutie. Vieš, kedy si prišiel ty, pán poslanec Pročko? Prepáčte, pán poslanec Pročko. Prišiel, prišli ste na záver toho stretnutia. Na záver. Tak sa zaujímala diskusia odborná v kultúre. A nevravme si, že kto z kade prišiel. Lebo začneme my rozprávať, z kade si prišiel ty. A nevrav, že si na mojich podujatiach vystupoval. To vôbec nie je pravda. A to, čo si ty dokázal v televíziách, tak to všetci veľmi dobre vieme. Ale dobre. Nebudem, nebudem používať invektívy. Nie je to môj žargón. Najdôležitejšia vec, ktorá sa stala, a mám to z prostredia fondu, že keď sme s pánom ministrom Huliakom podporili festivaly Na zvuk a svetlá, to, čo im bolo vyradené. Tak údajne skrátili všetkým, ktorých zmedali. Tak konečne sme mohli pomôcť festivalu z Fondu na podporu umenia, z Ministerstva cestovného ruchu a ja vám prečítam aj stanovisko odboru destinačného manažmentu Ministerstva cestovného ruchu a športu. Prečo sme to tak urobili? A ja som bol presvedčený, že fond podporí tie veľké podujatia v rámci celého Slovenska a že ešte pridáme cestovný ruch a môžu skvalitniť, lebo to nie je len o súboroch, to je o remeselníkoch, regionálnych produktoch, ktorí sa prezentujú v rámci podujatí. Častí folklórne festivaly a aktivity spojené s prezentáciou tradičných prejavov i zvykov vytvárajú atraktívne príležitosti pre návštevníkov, vyhľadávajúcich autentickosť, interaktivitu, práve prostredníctvom autentického zážitku, emócií návštevných podujatí sa zvyšuje povedomie o konkrétnych lokalitách, ktoré by inak mohli zostať mimo hlavného turistického záujmu. Unikátna kombinácia poznania, histórie, tradičných remesiel, hudby, tanca a gastronómie láka nielen domácich návštevníkov, ale aj rastúci záujem a počet zahraničných návštevníkov, čo pomáha našej krajine pri zviditeľňovaní sa na medzinárodnej mape cestovného ruchu. Osobitný význam má aj prezentácia nehmotného kultúrneho dedičstva, zapísaného v zozname UNESCO, ktorý zvýši prestíž Slovenska a priťahuje turistov so záujmom o jedinečné, celosvetovo uznávané tradície. Po vybraných strediskách cestovného ruchu je aktuálnym trendom znovoživenie lokálnych špecifík tradičnej kultúry vo forme zvykov, obradov, remesiel, ale obnovy architektúry, často tvoriacej aj základ rozvojovej či produktovej línie. Kultúra dokonca vystupuje ako faktor zvyšujúci regionálnu a cezhraničnú konkurencieschopnosť. Lokality s kvalitnou kultúrnou ponukou sú intenzívne vyhľadávané a navštevované, aj preto má podpora týchto aktivít významný ekonomický a sociálny, kultúrny dopad. Organizácia festivalov a kultúrnych podujatí stimuluje lokálnu ekonomiku prostredníctvom multiplikačného efektu, vytvára nové pracovné príležitosti nielen priamo v oblasti kultúry a cestovného ruchu, ale aj v súvisiacich sektoroch. Tento efekt je obzvlášť citeľný v rurálnych oblastiach, kde predstavuje dôležitý nástroj podpory zamestnanosti a zvyšovania životnej úrovne miestneho obyvateľstva. Neoddeliteľnou súčasťou týchto podujatí je zachovanie a tradovanie hmotnej a nehmotnej kultúry. Folklórne festivaly vytvárajú priestor pre poznanie i medzigeneračný prenos tradičných hodnôt, zvykov, remesiel, umeleckých prejavov, čím napomáhajú udržiavať kultúrnu identitu rôznorodosť regiónov. Súčasne poskytujú platformu pre prezentáciu lokálnej gastronómie, ktorá je čoraz, čoraz dôležitejším prvkom zážitkového cestovného ruchu. Tradičné jedlá a nápoje nielen obohacujú ponuku pre účastníkov cestovného ruchu, ale podporujú aj spotrebu domácich produktov a rozvoj agroturizmu. Okrem kultúrno-spoločenského ekonomického prínosu prispieva podpora folklórnych podujatí aj k riešeniu sezónnych výkyvov v dopyte po službách cestovného ruchu prostredníctvom výberu miestneho poplatku za ubytovanie a členstva obce v území pôsobiacej organizácie cestovného ruchu. Je možné prinášať financie na rozvoj obce, čím sa zvýši atraktivita pre lokálne obyvateľstvo a zvýši sa kvalita ich života. Organizácia festivalov a kultúrnych akcií počas celého roka, vrátane mimo hlavnej turistickej sezóny, motivuje návštevníkov k cestovaniu aj v menej exponovaných obdobiach. Tým sa zabezpečujú stabilnejší príjem pre obyvateľov služieb a vytvára sa tlak na neúnavnosť, ale zvyšovanie kvality ponuky, čo má dlhodobý pozitívny vplyv na celkovú úroveň Slovenska a cestovného ruchu. Ďakujem veľmi pekne na vaše vystúpenie.